marsh-mellow/hindi_wikipedia huggingface dataset:
अंगूठाकार5002013 के फोटो में इयन बॉथम (बाएँ)
सर इयन टेरेंस बॉथम (; (जनम 24 नवेम्बर 1955) इंग्लैंड की क्रिकेट टीम के पूर्व कप्तान और वर्तमान में क्रिकेट कमेंटेटर है। वह हरफनमौला के रूप में खेलते थे। अपने प्रख्यात पर कभी-कभी विवादास्पद क्रिकेट करियर में उन्होंने कई रिकॉर्ड स्थापित किये और अत्यंत अच्छे प्रदर्शन किये। वह अपने समय के चार महान ऑल-राउण्डर में से एक थे (अन्य थे इमरान ख़ान, कपिल देव और रिचर्ड हैडली)।

1977 में अपने टेस्ट करियर की शुरुआत करने वाले इयान ने अपने पहले 11 टेस्ट मैचों में 8 बार पारी में पाँच विकेट लिये थे और तीन शतक लगाए थे। उन्होंने 19 टेस्ट में 100 विकेट और 41 टेस्ट में 200 विकेट लिये थे। 1980 मेंं भारत के खिलाफ एक टेस्ट मैच में उन्होंने पहली पारी में शतक लगाया और 6 विकेट लिये। अगली पारी में उन्होंने 7 विकेट और लिये। फलस्वरूप वो एक ही टेस्ट में शतक लगाने और 10 विकेट लेने वाले पहले खिलाड़ी बने (सिर्फ इमरान ख़ान और शाकिब अल हसन ही इसे दोहरा पाए हैं)।

1980 में कप्तान बनाए जाने पर उनकी फॉर्म बिल्कुल गिर गई। 1981 की एशेज श्रृंखला के बीच में कप्तानी छोड़ने के बाद अगले ही टेस्ट में वह फॉर्म में आ गए। उन्होंने सीरीज़ का ऐसा रुख बदला की उस टेस्ट को बॉथम टेस्ट और श्रृंखला को बॉथम एशेज कहा जाता है। प्रारंभिक 51 टेस्ट में उन्होंने 38.80 की औसत से 11 शतक लगाकर 2,833 रन बनाए और 23.06 की औसत से 231 विकेट लिये जिसमें 19 बार पारी में पाँच विकेट शामिल है। हालांकि, वहाँ से उनके कौशल में धीरे-धीरे गिरावट आई। 1985 की एशेज को छोड़कर उनका प्रदर्शन औसत रहा।

कुल मिलाकर बॉथम ने 1977 से 1992 तक 102 टेस्ट खेलें जिसमें उन्होंने 14 शतक की मदद से 5,200 रन बनाए और 28.40 की औसत से 383 विकेट लिये जिसमें 27 बार पारी में पाँच विकेट शामिल है। 1986 से 1988 तक उनके पास टेस्ट क्रिकेट में सबसे ज्यादा विकेट लेने का रिकॉर्ड था (इससे पहले डेनिस लिली के पास था)। उन्होंने 1976 से 1992 तक 116 एक दिवसीय अंतर्राष्ट्रीय भी खेलें जिसमें उन्होंने 2,113 रन बनाए और 145 विकेट लिये। वह १९७९ क्रिकेट विश्व कप और १९९२ क्रिकेट विश्व कप के फाइनल में खेलें थे।

सन्दर्भ

श्रेणी:इंग्लैंड के क्रिकेट खिलाड़ी
श्रेणी:1955 में जन्मे लोग
इयान मैकपीके (जन्म 24 मई 1991) न्यूजीलैंड के एक क्रिकेटर हैं।

 सन्दर्भ 

श्रेणी:1991 में जन्मे लोग
श्रेणी:जीवित लोग
श्रेणी:न्यूज़ीलैंड के क्रिकेट खिलाड़ी
इयान डेविड रॉबिन्सन (11 मार्च 1947 - 3 अप्रैल 2016) जिम्बाब्वे के एक क्रिकेट अंपायर थे जिन्होंने 28 टेस्ट मैचों और 90 एक दिवसीय अंतर्राष्ट्रीय (वनडे) मैचों में भाग लिया। 

रॉबिन्सन ने 1975 में अपने अंपायरिंग करियर की शुरुआत की, 1978 में प्रथम श्रेणी के स्तर पर पदोन्नत हुए और 31 सत्रों तक रहे। उन्होंने 1992 में भारत के खिलाफ हरारे में जिम्बाब्वे के उद्घाटन टेस्ट में अंतरराष्ट्रीय अंपायरिंग की शुरुआत की, जो आईसीसी इंटरनेशनल पैनल का सदस्य था और 3 विश्व कप में अंपायरिंग की थी।

2008 में, उन्होंने अफ्रीका क्षेत्र के लिए आईसीसी क्षेत्रीय अंपायरों के प्रदर्शन प्रबंधक की भूमिका निभाने के लिए शीर्ष स्तर के अंपायरिंग से अपनी सेवानिवृत्ति की घोषणा की।       

3 अप्रैल 2016 को, हरारे में 69 साल की उम्र में फेफड़ों के कैंसर से रॉबिन्सन की मृत्यु हो गई।             

सन्दर्भ

श्रेणी:क्रिकेट अम्पायर
श्रेणी:1947 में जन्मे लोग
श्रेणी:जीवित लोग
इयान जोसफ़ सोमरहॅल्डर () (जन्म: दिसंबर 8, 1978) अमेरिकी मॉडल, अभिनेता और निर्माता हैं। इन्हें सर्वाधिक लॉस्ट में बून कार्लाइल व द वैंपायर्स डायरीज़ में डेमन सेल्वाटोर के अपने किरदारों के लिए जाना जाता हैं।

 प्रारंभिक जीवन 
सोमरहॅल्डर का जन्म व पालन-पोषन लुईज़ियाना के केविन्गटन शहर में हुआ था। इनकी माता, एडना, व्यवसाय से एक मालिश थैरेपिस्ट और पिता रॉबर्ट सोमरहॅल्डर एक स्वतंत्र निर्माण ठेकेदार हैं। धार्मिक रूप से कैथोलिक सोमरहॅल्डर ने निजी कैथोलिक स्कूल सेंट पॉल में अपनी शिक्षा ग्रहण की थी। इन्होंने अपना मॉडलिंग कैरियर 10 से 13 वर्ष की उम्र के बीच शुरु किया, तथा 17 वर्ष की उम्र में इन्होंने अभिनय क्षेत्र में जाने का निर्णय ले लिया।

 व्यक्तिगत जीवन 
जून 2011 में सोमरहॅल्डर व इनकी द वैंपायर्स डायरीज़ की सहनायिका नीना दोब्रेव ने अपना रोमांस सार्वजनिक किया था।

 सन्दर्भ 

श्रेणी:जीवित लोग
श्रेणी:अमेरिकी टेलिविज़न अभिनेता
श्रेणी:1978 में जन्मे लोग
इयान डेविड स्टॉकली स्मिथ (जन्म 28 फरवरी 1957) न्यूजीलैंड क्रिकेट कमेंटेटर और पूर्व क्रिकेटर हैं। उन्होंने 1980 के दशक में और 1990 के दशक में न्यूजीलैंड के लिए एक विकेट कीपर के रूप में खेला।

 सन्दर्भ 

श्रेणी:जीवित लोग
श्रेणी:न्यूज़ीलैंड के क्रिकेट खिलाड़ी
श्रेणी:1957 में जन्मे लोग
श्रेणी:न्यूज़ीलैंड के वनडे क्रिकेट खिलाड़ी
श्रेणी:विकेटकीपर
इयान हिली एक पूर्व ऑस्ट्रेलियाई टीम के खिलाड़ी है जो अपने खेल जीवन में मुख्य रूप से विकेट-कीपर के लिए और बल्लेबाजी के लिए  जाने जाते थे। इन्होंने ऑस्ट्रेलिया क्रिकेट टीम के लिए ११९ टेस्ट और १६८ वनडे मैच खेले थे। इन्होंने अपने एक दिवसीय अंतर्राष्ट्रीय क्रिकेट की शुरुआत १९८८ को की थी जबकि टेस्ट क्रिकेट की शुरुआत भी १९८८ में की थी। इनका जन्म ३० अप्रैल १९६४ को क्वीन्सलैंड के ब्रिस्बेन में हुआ था।

सन्दर्भ

श्रेणी:1964 में जन्मे लोग
श्रेणी:जीवित लोग
श्रेणी:ऑस्ट्रेलियाई वनडे क्रिकेट खिलाड़ी
श्रेणी:ऑस्ट्रेलियाई क्रिकेट खिलाड़ी
श्रेणी:ऑस्ट्रेलियाई टेस्ट क्रिकेट खिलाड़ी
श्रेणी:ऑस्ट्रेलियाई विकेटकीपर
श्रेणी:दाहिने हाथ के बल्लेबाज़
इयोआर्कियाई महाकल्प ( ) पृथ्वी के भूवैज्ञानिक इतिहास में आर्कियाई इओन () का एक महाकल्प था, जो आज से 400 करोड़ (यानि 4 अरब) वर्ष पहले आरम्भ हुआ और 360 करोड़ (3.6 अरब) वर्ष पहले अंत हुआ। इस महाकल्प से पहले हेडियाई इओन () चल रहा था और इसके बाद पेलियोआर्कियाई महाकल्प () आरम्भ हुआ।, . . (2011). "     ".    . 66: 313322. इस समय पृथ्वी के वायुमण्डल में बिलकुल भी ऑक्सीजन नहीं था। इस महाकल्प में कोई ज्ञात जीवन भी नहीं था, और सबसे प्राचीन जीवाश्म इस के बाद के पेलियोआर्कियाई महाकल्प से मिले हैं।

 इन्हें भी देखें 
 महाकल्प (भूवैज्ञानिक)
 आर्कियाई इओन ()
 पेलियोआर्कियाई महाकल्प ()
 हेडियाई इओन ()

 सन्दर्भ 

श्रेणी:आर्कियाई इओन
श्रेणी:भूवैज्ञानिक महाकल्प
श्रेणी:कम्ब्रियापूर्व महाइओन
इयोन मोर्गन आयरलैंड के क्रिकेट खिलाड़ी हैं। यह इंग्लैंड के क्रिकेट टीम के कप्तान भी रह चुके हैं। 

सन्दर्भ

बाहरी कड़ियाँ

श्रेणी:1986 में जन्मे लोग
श्रेणी:जीवित लोग
श्रेणी:इंग्लैंड के क्रिकेट खिलाड़ी
श्रेणी:बल्लेबाज
बाइबिल के अनुसार, इय्योब (अय्यूब, योब) अब्राहम के समकालीन कोई अरबनिवासी गैर-यहूदी कुलपति थे। 

लगभग ५३० ई. पू. में एक यहूदी कवि ने उन्हीं को नायक बनाकर इय्योब नामक ग्रंथ की रचना की थी जो गांभीर्य तथा काव्यात्मक सौंदर्य की दृष्टि से विश्वसाहित्य के ग्रंथरत्नों में से एक है। इसमें सदाचारी मनुष्य के दुर्भाग्य की समस्या नाटकीय ढंग से, अर्थात् इय्योब तथा उनके चार मित्रों के संवाद के रूप में, प्रस्तुत की गई है। यहूदियों की परंपरागत धारणा के अनुसार चारों मित्रों का विचार है कि इय्योब अपने पापों के कारण ही दु:ख भोग रहे हैं। इय्योब पापी होना स्वीकार करते हैं, किंतु वे अपने पापों तथा अपनी घोर विपत्तियों में समानुपात नहीं पाते। फिर भी सब कुछ ईश्वर के हाथ से ग्रहण करते हुए इय्योब कहते हैं कि मनुष्य ईश्वर का विधान समझने में असमर्थ है। संवाद के अंत में स्वर्ग की ओर से संकेत मिलता है कि सर्वज्ञ तथा सर्वशक्तािन् विधाता ने पापों के कारण इय्योब को दंड देने के लिए नहीं, प्रत्युत उनकी परीक्षा लेने तथा उनको परिशुद्ध करने के उद्देश्य से उनको विपत्तियों का शिकार बना दिया है। इय्योब इस परीक्षा में उत्तीर्ण होकर ईश्वर से अपरना पूर्व वैभव प्राप्त कर लेते हैं। प्रस्तुत समस्या पर ईसा आगे चलकर नया प्रकाश डालकर सिद्ध करेंगे कि दूसरों के पापों के लिए प्रायश्चित करने के उद्देश्य से भी दु:ख भोगा जा सकता है।

सन्दर्भ ग्रन्थ
 ई. जे. किस्साने : द बुक ऑव जॉब, डबलिन, १९३९; 
 जी. होल्शर: दास बुख हियोब, तुबिंगेन, १९३७; 
 लार्शेर : लि लिवरे दी जॉब, पेरिस, १९५०।

श्रेणी:यहूदी धर्म
श्रेणी:इस्लाम के पैग़म्बर
250इयोलीस चतुष्कोण का मानचित्र
250    -    (   )
इयोलीस चतुष्कोण ( ), संयुक्त राज्य भूगर्भ सर्वेक्षण (यूएसजीएस), खगोलभूविज्ञान अनुसंधान कार्यक्रम द्वारा इस्तेमाल के लिए मंगल ग्रह की 30  चतुष्कोणिय नक्शों की श्रृंखला में से एक है। इयोलीस चतुष्कोण को -23 (मार्स चार्ट-23) के रूप में भी जाना जाता है।

श्रेणी:खगोलशास्त्र
श्रेणी:मंगल ग्रह
इरंगल् (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है। 
300आन्ध्रप्रदेश के जिले

बाहरी कड़ियाँ
 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:कर्नूलु जिला
इरकान समाचार पत्रिका का प्रकाशन, इरकान इन्टरनेशनल लि0 पालिका भवन, सेक्टर-12 आर.के.पुरम्, नई दिल्ली-66 से होता है।

श्रेणी:रेल साहित्य
230रूस के नक़्शे में इरकुत्स्क ओब्लास्त (लाल रंग में)
इरकुत्स्क ओब्लास्त (रूसी भाषा:  , इरकुत्स्काया ओब्लास्त; अंग्रेज़ी:  ) रूस के साइबेरिया क्षेत्र के दक्षिणपूर्वी भाग में स्थित रूस का एक संघीय खंड है जो उस देश की शासन प्रणाली में ओब्लास्त का दर्जा रखता है। यह अंगारा, लेना और निझ़नाया तुंगुस्का नदियों का जलसम्भर क्षेत्र है। इसकी राजधानी इरकुत्स्क शहर है और इस प्रान्त की आबादी २०१० की जनगणना में २४,२८,७५० अनुमानित की गई थी। इरकुत्स्क ओब्लास्त का क्षेत्रफल ७,६७,९०० वर्ग किमी है यानि लगभग पाकिस्तान के क्षेत्रफल के बराबर। इरकुत्स्क ओब्लास्त की स्थापना सोवियत संघ के ज़माने में २६ सितम्बर १९३७ को हुई थी।      2002,  ,  , 2002,  978-1-85743-142-1, ...  26 सितंबर 1937      ...

 इरकुत्स्क ओब्लास्त के कुछ नज़ारे 

 इन्हें भी देखें 
 साइबेरिया
 रूस के संघीय खंड
 ओब्लास्त

 सन्दर्भ 

श्रेणी:रूस के प्रशासनिक विभाग
श्रेणी:रूस के ओब्लास्त
श्रेणी:इरकुत्स्क ओब्लास्त
श्रेणी:साइबेरिया
इरकुत्स्क (रूसी भाषा: , अंग्रेज़ी: ) रूस के साइबेरिया क्षेत्र के दक्षिणपूर्वी भाग में स्थित इरकुत्स्क ओब्लास्त नामक प्रान्त की राजधानी है। अंगारा नदी के किनारे बसा हुआ यह शहर साइबेरिया के सबसे बड़े शहरों में से एक है और 2024 की जनगणना में इसकी आबादी 606,369 गिनी गई थी। इसके पास अन्गार्स्क () और शेलेख़ोव () शहर स्थित हैं जो इरकुत्स्क महानगर क्षेत्र का हिस्सा गिने जाते हैं और अगर इन्हें भी गिना जाए तो इरकुत्स्क महानगर की आबादी १० लाख के आसपास है।

इरकुत्स्क में जुलाई में तापमान ३७.२ सेंटीग्रेड तक जा चुका है और सर्दियों में जनवरी में ४९.७ सेंटीग्रेड तक गिर भी चुका है। इतनी भयंकर सर्दी में शीतकालीन मौसम में किसी ज़माने में यहाँ दूध जमी हुई ईंटों में बिका करता था। ,  , , , 1882, ...     ,            ...      ,           ... यह शहर सन् १६६१ में एक फ़ौजी यातायात पड़ाव के रूप में स्थापित हुआ था लेकिन समय के साथ काफ़ी विस्तृत हो गया।      2002,  ,  , 2002,  978-1-85743-142-1, ...          (  )  1661,         , 66       ...

 इरकुत्स्क के कुछ नज़ारे 

 इन्हें भी देखें 
 इरकुत्स्क ओब्लास्त
 साइबेरिया

 सन्दर्भ 

श्रेणी:रूस के नगर
श्रेणी:इरकुत्स्क ओब्लास्त
श्रेणी:साइबेरिया
इरगंपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है। 
300आन्ध्रप्रदेश के जिले

बाहरी कड़ियाँ

 आंध्र प्रदेश सरकार का आधिकारिक वेबसाइट
 आंध्र प्रदेश सरकार का पर्यटन विभाग
 
  की वेबसाइट पर आंध्र प्रदेश पोर्टल 
 आंध्र प्रदेश राज्य पुलिस की सरकारी वेबसाइट

श्रेणी:आन्ध्र प्रदेश
श्रेणी:अनंतपुर जिला
इरणियल () भारत के तमिल नाडु राज्य के कन्याकुमारी ज़िले में स्थित एक नगर है।"     ,"    ,  , 2017,  9781787012394" ,   ,"   ,  , 2003,  9788187358145

 इन्हें भी देखें 
 कन्याकुमारी ज़िला

 सन्दर्भ 

श्रेणी:कन्याकुमारी ज़िला
श्रेणी:तमिल नाडु के शहर
श्रेणी:कन्याकुमारी ज़िले के नगर
इरतजा हुसैन,भारत के उत्तर प्रदेश की तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के बुलन्दशहर जिले के 393 - बुलन्दशहर विधान सभा निर्वाचन क्षेत्र से कांग्रेस की ओर से चुनाव में भाग लिया।  
सन्दर्भ

श्रेणी:उत्तर प्रदेश की तीसरी विधान सभा के सदस्य
श्रेणी:393 - बुलन्दशहर के विधायक
श्रेणी:बुलन्दशहर के विधायक
श्रेणी:कांग्रेस के विधायक
230इरतिश नदी का जलसम्भर क्षेत्र
230ओम्स्क शहर के पास इरतिश नदी
इरतिश नदी (रूसी: , अंग्रेज़ी: ) उत्तरी एशिया के साइबेरिया क्षेत्र की एक नदी है और ओब नदी की प्रमुख उपनदी है। इसके नाम का अर्थ 'सफ़ेद नदी' है। ओब-इरतिश का मिलाजुला क्षेत्र एशिया का एक विशाल जलसम्भर है जिसमें पश्चिमी साइबेरिया और अल्ताई पर्वत आते हैं। इसकी कुल लम्बाई ४,२४८ किलोमीटर (२,६४० मील) है। इरतिश नदी का मार्ग चीन, कज़ाख़स्तान, मंगोलिया और रूस के देशों से होकर निकलता है।  ,   ,    , 2011,  978-1-61530-411-0, ...         -   .     4248  (2640 ) ...

 स्रोत और नदी मार्ग 
इरतिश नदी चीन के शिनजियांग प्रान्त के अल्ताई पर्वतों में 'कारा-इरतिश' (यानि 'काली रंग की इरतिश') के नाम से जन्म लेती है। वहाँ से यह पश्चिमोत्तर दिशा में बहती हुई कज़ाख़स्तान की ज़ायसान झील से गुज़रती है। आगे पहले इशिम नदी और फिर तोबोल नदी इसमें विलय हो जाती हैं। फिर यह रूस में दाख़िल होती है और पश्चिमी साइबेरिया के ख़ान्ती-मान्स्यिन्स्क शहर के पास इसका विलय ओब नदी में होता है और उसके बाद इस धारा को ओब नदी के नाम से ही जाना जाता है।

 इन्हें भी देखें 
 ओब नदी
 अल्ताई पर्वत
 साइबेरिया
 जलसम्भर

 सन्दर्भ 

श्रेणी:साइबेरिया की नदियाँ
श्रेणी:चीन की नदियाँ
श्रेणी:रूस की नदियाँ
श्रेणी:क़ाज़ाक़्स्तान की नदियाँ
श्रेणी:साइबेरिया
इरपिन (  उत्तरी यूक्रेन में कीव शहर के ठीक बगल में कीव ओब्लास्ट ( प्रांत ) में इरपिन नदी पर स्थित एक शहर है। इरपिन का एक हिस्सा, कोत्सियुबिन्स्के की बस्ती, कीव के भीतर का एक उपखंड है।

प्रशासनिक रूप से, इसे ओब्लास्ट महत्त्व के शहर के रूप में शामिल किया गया है और इरपिन नगर पालिका के एक प्रशासनिक केंद्र के रूप में कार्य करता है, जिसमें इरपिन शहर और तीन शहरी-प्रकार की बस्तियां शामिल हैं। शहर की जनसंख्या 62,456 (2021 संभा०) हैं। 

शहर में 1899 में बनाया गया एक रेलवे स्टेशन है। 2003 से शुरू होकर, वैकल्पिक छायांकन के लिए "इरपेन फिल्म महोत्सव" हर साल होता है।

 इतिहास 
17 वीं शताब्दी में इरपिन के स्थान पर रोमानिव्का और खुटीर ल्यूबका के गांव थे। 19 वीं शताब्दी में सेवेरिनिव्का गाँव, और खुतिर रुदन्या और स्टोयंका बने।

इरपिन का गठन 1899 में कीव - कोवेल रेलवे लाइन के निर्माण के दौरान एक   के रूप में किया गया था। रेलवे कर्मचारियों ने अन्य इलाकों जैसे बुका और वोरज़ेल के साथ साथ रेलवे मार्ग के पास शहर की स्थापना की। इरपिन नदी पर स्थित होने के कारण शहर का नाम इरपिन चुना गया था।

26 जुलाई 1941 से, कीव की लड़ाई के ठीक बाद, यह नवंबर 1943 तक वेहरमाच के कब्जे में तब तक था, जब कीव पर पुनः कब्जा नहीं कर लिया गया। इसकी अधिकांश यहूदी आबादी या तो बाबी यार या अन्य नरसंहारों में नाजियों द्वारा हत्या कर दी गई थी।

1956 में, इरपिन की स्थिति को "रियोन (जिला) अधीनता के शहर" में बदल दिया गया था, जो कीव-स्वीतोशिन रायन ( जिला ) के अधीनस्थ था।

30 दिसंबर 1962 को, यूक्रेनी एसएसआर के वेरखोव्ना राडा के प्रेसिडियम ने इरपिन की स्थिति को "ओब्लास्ट अधीनता के शहर" में बदलने के लिए एक डिक्री जारी की, इस प्रकार शहर प्रशासन के बजाय सीधे ओब्लास्ट अधिकारियों के अधीन हो गया। डिक्री के भीतर उल्लेख किया गया था कि शहर की सीमा के भीतर बुका (2007 से एक शहर), वोरज़ेल, होस्टोमेल और कोट्सिउबिनस्के की शहरी-प्रकार की बस्तियों को शामिल किया गया था।

2022 में यूक्रेन पर रूसी आक्रमण के दौरान, इरपिन कीव आक्रमण के दौरान युद्धक्षेत्र की भागीदारी का स्थल बन गया। रूसी सेना ने शहर के उत्तर में होस्टोमेल हवाई अड्डे पर कब्जा कर लिया ताकि कीव के आसपास दक्षिण की ओर एक आने के लिए सुविधा प्रदान की जा सके। शहर को रूसी तोपखाने द्वारा गोलों से उडाया जा रहा था, जबकि यूक्रेनियन शहर में जाने की कोशिश कर रहे कई बलों को खदेड़ने और नष्ट करने का कार्य कर रहे थे। ह्यूमन राइट्स वॉच के अनुसार, 6 मार्च, 2022 को, रूसी सेना ने इरपिन की एक सड़क पर एक चौराहे पर बमबारी की, जिसका इस्तेमाल नागरिक भागने के लिए करते थे।

 अर्थव्यवस्था 
इरपिन क्षेत्र में 22 औद्योगिक निर्माता काम कर रहे हैं। शहर में स्वामित्व के विभिन्न रूपों के करीब एक हजार उद्यम हैं। इरपिन (ईंटें, प्रबलित कंक्रीट घटक, गर्मी इन्सुलेशन और ध्वनि प्रूफिंग सामग्री), इरपिनमैश (कृषि उद्योग के लिए गियर), पेरुन ट्रेडिंग फर्म (किताबें), केटेक-इलेक्ट्रो प्राइवेट कमर्शियल एंड मैन्युफैक्चरिंग कंपनी (केबलिंग और) के पेरेमोहा औद्योगिक परिसर सबसे उल्लेखनीय हैं। 

इरपिन का कृषि क्षेत्र क्रेन की राजधानी कीव को आलू और अन्य सब्जियाँ प्रदान करता है।

 शिक्षा 

 यूक्रेन की राज्य वित्तीय सेवा विश्वविद्यालय (पूर्व में राज्य कर अकादमी)
 राष्ट्रीय कृषि विश्वविद्यालय की अर्थव्यवस्था का स्कूल
 इंजील बाइबिल सेमिनरी

 चित्र दीर्घा 

 सन्दर्भ 

बाहरी कड़ियाँ
 कीव ओब्लास्ट प्रशासन वेबसाइट पर इरपिन
 इरपेन फिल्म फेस्टिवल
 इरपिन सिटी पोर्टल 
 यूक्रेनी एसएसाआर. के शहरों और गांवों के इतिहास में इरपिन

श्रेणी:विकिडेटा पर उपलब्ध निर्देशांक
श्रेणी:युक्रेन के शहर
मोहम्मद इरफ़ान अली (जन्म 25 अप्रैल 1980) एक  गुयानाई  राजनीतिज्ञ हैं,जो 2020 से गुयाना के 10वें राष्ट्रपति के रूप में कार्यरत हैं, वह त्रिनिदाद और टोबैगो के नूर हसनाली के बाद अमेरिका राज्य के दूसरे मुस्लिम प्रमुख होने के साथ-साथ कार्यालय संभालने वाले पहले मुसलमान राजनेता हैं।

सन्दर्भ

बाहरी कड़ियाँ

 गुयाना के राष्ट्रपति का कार्यालय

श्रेणी:जीवित लोग
श्रेणी:1980 में जन्मे लोग
श्रेणी:गयाना के राष्ट्रपति
इरफान करीम (जन्म 25 सितंबर 1992) एक केन्याई क्रिकेटर और केन्या क्रिकेट टीम के पूर्व कप्तान हैं।

जनवरी 2018 में, उन्हें 2018 आईसीसी विश्व क्रिकेट लीग डिवीजन टू टूर्नामेंट के लिए केन्या की टीम में नामित किया गया था। सितंबर 2018 में, उन्हें 2018 अफ्रीका टी20 कप के लिए केन्या की टीम में नामित किया गया था। अगले महीने, उन्हें ओमान में 2018 आईसीसी विश्व क्रिकेट लीग डिवीजन थ्री टूर्नामेंट के लिए केन्या के दस्ते में नामित किया गया था।

मई 2019 में, उन्हें युगांडा में 2018-19 आईसीसी टी20 विश्व कप अफ्रीका क्वालीफायर टूर्नामेंट के क्षेत्रीय फाइनल के लिए केन्या के दस्ते में नामित किया गया था। सितंबर 2019 में, उन्हें संयुक्त अरब अमीरात में 2019 आईसीसी टी20 विश्व कप क्वालीफायर टूर्नामेंट के लिए केन्या की टीम में नामित किया गया था। वह टूर्नामेंट में केन्या के लिए छह मैचों में 173 रन के साथ अग्रणी रन-स्कोरर थे। नवंबर 2019 में, उन्हें ओमान में क्रिकेट विश्व कप चैलेंज लीग बी टूर्नामेंट के लिए केन्या की टीम के कप्तान के रूप में नामित किया गया था।

अक्टूबर 2021 में, उन्हें रवांडा में 2021 आईसीसी पुरुष टी20 विश्व कप अफ्रीका क्वालीफायर टूर्नामेंट के क्षेत्रीय फाइनल के लिए केन्या के दस्ते में नामित किया गया था।

सन्दर्भ

श्रेणी:कीनिया के क्रिकेट खिलाड़ी
श्रेणी:जीवित लोग
श्रेणी:1992 में जन्मे लोग
श्रेणी:विकेटकीपर
इरफ़ान कोलोठूम थोडी (अंग्रेजी :  ) (जन्म ०८ फरवरी १९९०) एक भारतीय एथलेटिक्स है जो केरल के मलाप्पुरम के रहने वाले है। इन्होंने लन्दन में आयोजित 2012 ग्रीष्मकालीन ओलम्पिक खेलों में २० किलोमीटर दौड़ में क़्वालीफाई किया था।

सन्दर्भ

 बाहरी कड़ियाँ 
 

श्रेणी:1990 में जन्मे लोग
श्रेणी:जीवित लोग
श्रेणी:भारतीय पुरुष खिलाड़ी
श्रेणी:भारत के ओलम्पिक खिलाड़ी
श्रेणी:केरल के लोग
श्रेणी:खिलाड़ी
इरफ़ान ख़ान (पूरा नाम मोहम्मद इरफ़ान खान- जन्म ४ नवंबर १९६६) का जन्म मध्य प्रदेश के ग्वालियर शहर में हुआ था। स्थानीय अखबार दैनिक भास्कर और स्वदेश में सन ८२-१९८९ तक कार्टून बनाते रहे। दिल्ली की श्रीधरणी आर्ट गैलरी में अपनी प्रदर्शनी के दौरान वे नवभारत टाइम्स लखनऊ के लिये चुन लिये गए। १९९४ में दिल्ली आकर इकोनोमिक टाइम्स, फ़ाइनेन्शिअल एक्स्प्रेस,एशियन ऐज, में स्टाफ़ कार्टूनिस्ट रहे। २००० में ज़ी न्यूज़ में वरिष्ठ कार्टूनिस्ट के पद पर काम करते हुए अपना टाक शो शख्शियत होस्ट किया, २००३ में एनडीटीवी के शो गुस्ताखी माफ़ की स्क्रिप्ट लिखी और सहारा समय पर इतनी सी बात होस्ट किया। अब तक ३ संकलन प्रकाशित हो चुके हैं। एन्सीईआरटी के पाठ्यक्रम की पुस्तकों में इरफ़ान सहित देश के विभिन अन्य कार्टूनिस्टों के संपादकीय कार्टूनों को भी शामिल किया गया था। जापान फ़ाउन्डेशन ने "एशियाई कार्टून प्रदशनी" के अपने वार्षिक कार्यक्रम के तहत, २००५ में नौवी प्रदर्शनी के लिए प्रत्येक एशियाई देश से एक कार्टूनिस्ट के चयन हेतु भारत की ओर से इरफ़ान का चयन किया। 
अनेक पुरस्कारों से सम्मानित इरफ़ान अब तक ६ कार्टून प्रदर्शिनियाँ कर चुके हैं। जिनमें क्रिकेट, आतंकवाद, साम्प्रदायिक्ता और ग्लोबल वार्मिन्ग पर प्रदर्शिनियाँ काफ़ी चर्चित रही हैं। २००७ में मिड डे अखबार में भारत के पूर्व मुख्य न्यायधीश पर कार्टून बनाने पर दिल्ली उच्च न्यायालय ने इरफ़ान को ४ महीने की सज़ा सुनाई। यह मामला अभी उच्चतम न्यायालय में विचाराधीन है।

 सन्दर्भ 

श्रेणी:भारतीय कार्टूनिस्ट
इरफान अंसारी भारत के झारखण्ड राज्य की जामताड़ा सीट से इंडियन नेशनल कांग्रेस के विधायक हैं। २०१४ के चुनावों में वे भारतीय जनता पार्टी के उम्मीदवार बिरेन्द्र मंडल को 9137 वोटों के अंतर से हराकर निर्वाचित हुए। 

सन्दर्भ

श्रेणी:झारखण्ड के विधायक, 2014-19
श्रेणी:जीवित लोग
श्रेणी:  

इरफ़ान रजाक (जन्म ३० अक्टूबर १९५३) बेंगलुरू के एक भारतीय अरबपति उद्यमी हैं। वे भारत के प्रतिष्ठित संपत्ति डेवलपर्स में से एक, प्रेस्टीज ग्रुप के अध्यक्ष और प्रबंध निदेशक हैं।" :    " .  .  26  2018.  (14  2012). "    ".  .  26  2018. २०१४ फोर्ब्स इंडिया रिच लिस्ट के अनुसार, वे १.२३ बिलियन की व्यक्तिगत संपत्ति के साथ ७७वें सबसे धनी भारतीय थे, और प्रेस्टीज भारत में दूसरी सबसे बड़ी सूचीबद्ध संपत्ति फर्म थी।"   2014:  100  ".  . 2014.  26  2018.  (2014). " :   ".  . 2014.  26  2018.

वे इन्वेंचर अकादमी, बेंगलुरू के अध्यक्ष और सह-संस्थापक भी हैं, और अल-अमीन एजुकेशनल सोसाइटी के मानद सचिव, बेंगलुरू कमर्शियल एसोसिएशन के अध्यक्ष और क्रेडाई के अध्यक्ष थे।

वे एक कच्छी मेमन है और उन्होंने कच्छी मेमन जमात, बेंगलुरू के माध्यम से अपने समुदाय के लोगों के उत्थान में सक्रिय रूप से शामिल रहे हैं।

उन्हें अपने व्यावसायिक उत्कृष्टता के लिए कई पुरस्कार प्राप्त हुए हैं जिनमें रियल एस्टेट उत्कृष्टता पुरस्कार (२००८), कर्नाटक राज्य टाउन प्लानिंग डेवलपमेंट द्वारा सर्वश्रेष्ठ डेवलपर पुरस्कार (२००९) और बिल्डर्स एसोसिएशन ऑफ इंडिया और कन्फेडरेशन ऑफ रियल एस्टेट डेवलपर्स एसोसिएशन द्वारा एंटरप्रेन्योर एक्स्ट्राऑर्डिनरीन अवार्ड (२०१०) शामिल हैं।

 संदर्भ 

 बाहरी संबंध 

 
     -१९    ,  

 
श्रेणी:1953 में जन्मे लोग
श्रेणी:जीवित लोग
इरफान सोलंकी,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की सीसामऊ विधान सभा निर्वाचन क्षेत्र (निर्वाचन संख्या-213)से चुनाव जीता।

सन्दर्भ

श्रेणी:उत्तर प्रदेश 16वीं विधान सभा के सदस्य
श्रेणी:जीवित लोग
श्रेणी:सीसामऊ के विधायक
140इरफान हबीब
इरफान हबीब (जन्म 1931) भारत के मार्क्सवादी विवादित इतिहासकार हैं। इन्हे भारत सरकार की तरफ से 2005 में पद्म भूषण पुरस्कार प्रदान किया जा चुका हैं।
विवाद
केरल के राज्यपाल आरिफ मोहम्मद खान को भारतीय इतिहास कांग्रेस (आईएचसी) के 80वें अधिवेशन में भाषण के दौरान एजेंडावादी इतिहासकर इरफान हबीब स्टेज पर पहुँच गए और उन्होंने राज्यपाल के एडीसी और सुरक्षा अधिकारियों के साथ धक्का-मुक्की की। राज्यपाल आरिफ मोहम्मद खान कहां इरफान हबीब हैं गुंडा , उन्होंने हाथापाई के जरिये मेरी आवाज दबाने की कोशिश की।
मध्य प्रदेश के राज्य सूचना आयुक्त विजय मनोहर तिवारी ने वामपंथी इतिहासकार इरफान हबीब लिखित मध्यकाल के मुस्लिम इतिहास को लेकर की गई मिलावट और मनमानी पर सवाल खड़े किए गए हैं। इरफान हबीब ने अलीगढ़ मुस्लिम विश्वविद्यालय (एएमयू) में उन्होंने प्रधानमंत्री नरेंद्र मोदी को अनपढ़ कहा था तथा भारत की एकता और विविधता के खिलाफ बयान दिये थे।

 प्रारम्भिक जीवन 
इनके पिता मोहम्मद हबीब एक प्रख्यात इतिहासकार थे। यह अलीगढ़ के निवासी हैं।

 प्रकाशित पुस्तके 

श्रेणी:भारतीय इतिहासकार
श्रेणी:पद्म भूषण सम्मान प्राप्तकर्ता
श्रेणी:अलीगढ़
इरबा () भारत के झारखण्ड राज्य के राँची ज़िले में स्थित एक नगर है।"        ,"   ,  , 2003"    ,"  ,   , 2002

 इन्हें भी देखें 
 राँची ज़िला

 सन्दर्भ 

श्रेणी:राँची ज़िला
श्रेणी:झारखंड के शहर
श्रेणी:राँची ज़िले के नगर
इरबिद प्रान्त (अंग्रेज़ी:  , अरबी:  ) पश्चिम एशिया के जॉर्डन देश का एक प्रान्त है। यह उस देश के उत्तर क्षेत्र में स्थित है।

 इन्हें भी देखें 
 जॉर्डन
 जॉर्डन के प्रान्त

 सन्दर्भ 


श्रेणी:जॉर्डन के प्रान्त
इरम जावेद (जन्म 16 दिसंबर 1991) लाहौर की एक महिला क्रिकेटर हैं जिन्होंने पाकिस्तान के लिए अंतरराष्ट्रीय क्रिकेट खेला है। जनवरी 2020 में, उन्हें ऑस्ट्रेलिया में 2020 आईसीसी महिला टी20 विश्व कप के लिए पाकिस्तान की टीम में नामित किया गया था। अक्टूबर 2021 में, उन्हें जिम्बाब्वे में 2021 महिला क्रिकेट विश्व कप क्वालीफायर टूर्नामेंट के लिए पाकिस्तान की टीम में नामित किया गया था।

सन्दर्भ

श्रेणी:जीवित लोग
श्रेणी:1991 में जन्मे लोग
फ़्रेमहीन, . 1969
श्रेणी:  

इरमा सेरानो कास्त्रो   9 दिसंबर 1933 - 1 मार्च 2023) एक मैक्सिकन गायक, अभिनेत्री और राजनीतिज्ञ थीं।  अपनी "तांत्रिक" "अदम्य स्पिटफायर" आवाज के लिए प्रसिद्ध,  वह रेंचेरा और कॉरिडो शैलियों की सबसे प्रसिद्ध कलाकारों में से एक थीं;  उसका उपनाम ला टाइग्रेसा डे ला कैनसिओन रंचेरा  रखा गया था और बाद में उसे " ला टाइग्रेसा " । वहीं, उन्होंने एक दर्जन से ज्यादा फिल्मों के साथ फिल्मी करियर को आगे बढ़ाया। अपनी मृत्यु के समय, वह मैक्सिकन सिनेमा के स्वर्ण युग की अंतिम जीवित अभिनेत्रियों में से एक थीं।

1970 और 1980 के दशक में, सेरानो ने एक अभिनेत्री और निर्माता के रूप में विवादास्पद मंच नाटकों की एक श्रृंखला में बड़ी सफलता हासिल की, विशेष रूप से विवादास्पद नाटक नाना (1973)। 1990 के दशक में, उन्होंने राजनीति में भी कदम रखा और मैक्सिकन सीनेट में एक सीट पर कब्जा कर लिया। उसके बाद के वर्षों में, वह कई घोटालों और विवादों का केंद्र थी।  1994 से 1997 तक अपने गृह राज्य चियापास के सीनेटर के रूप में अपने राजनीतिक करियर के कारण वह सेलिब्रिटी गपशप पत्रिकाओं और टेलीविज़न शो में दिखाई दीं।

श्रेणी:२०२३ में निधन
श्रेणी:1933 में जन्मे लोग
श्रेणी:
इरमिंजर धारा, अन्ध महासागर की एक प्रमुख सागरीय धारा हैं।  :      .  . 1,  2003 -- यह गल्प धारा की एक विभाजित गर्म जलधारा है, जो कि आइसलैंड के नजदीक से उतरी धुर्व की तरफ बहती है

 सन्दर्भ 

 बाहरी कड़ियाँ 

श्रेणी:महासागरीय धारायें
श्रेणी:अन्ध महासागर की सागरीय धारायें